
Εκπαιδευτικοί αρμοδιότητας ΕΠΑΛ νομού Ρεθύμνου

Κοιν:
1. Προϊστάμενος Επιστημονικής και Παιδαγωγικής Καθοδήγησης  Δ/θμιας Εκπαίδευσης  Κρήτης 

2. Δ/νση  Δ/θμιας Εκπ/σης  ν.Ρεθύμνου
3. 1ο ΕΠΑΛ Ρεθύμνου


Θέμα: «Εισαγωγικό Σεμινάριο για τα μαθήματα των Ε.Ε.Τ. και Ζ.Δ.Δ. των ΕΠΑΛ»

Ο Σχολικός Σύμβουλος ΠΕ12.01 Τζωρτζάκης Ιωάννης, σε συνεργασία με το 1ο ΕΠΑΛ Ρεθύμνου, οργανώνουν εισαγωγικό σεμινάριο, σχετικά με δύο νέα μαθήματα που αντικαθιστούν τις παλαιότερες Ερευνητικές Εργασίες των ΕΠΑΛ, τις ΕΕΤ  και τη ΖΖΔ 
Το μάθημα της Ερευνητικής Εργασίας στην Τεχνολογία (ΕΕΤ) είναι νέο μάθημα, δίωρης διάρκειας, στο οποίο ομάδες μαθητών, χωρίς άμεση καθοδήγηση του εκπαιδευτικού, αναλαμβάνουν 3-4 δομημένες εργασίες κατά τη διάρκεια της χρονιάς, οι οποίες υλοποιούνται με βάση φύλλα δραστηριοτήτων που είναι στη διάθεση των εκπαιδευτικών μέσω πλατφόρμας του ΙΕΠ στη διεύθυνση http://bit.ly/2eAW8Ga
Το μάθημα της Ζώνης Δημιουργικών Δραστηριοτήτων (ΖΔΔ) είναι μάθημα τρίωρης διάρκειας, στο οποίο ομάδες μαθητών αναλαμβάνουν ένα θέμα κατά τη διάρκεια της χρονιάς, ευρύτερης θεματολογίας, κατά τα πρότυπα των σχολικών προγραμμάτων, για το οποίο έχουν επίσης δοθεί από το ΙΕΠ ενδεικτικά προτεινόμενα θέματα.

Το σεμινάριο θα πραγματοποιηθεί στο 1ο ΕΠΑΛ Ρεθύμνου, τη Δευτέρα 31/10/2016 και ώρες 12.30μμ – 15.00μμ., απευθύνεται σε εκπαιδευτικούς ευθύνης του Σχολικού Συμβούλου όλων των ειδικοτήτων και σε κάθε ενδιαφερόμενο που προτίθεται να ενημερωθεί για τα μαθήματα. Θα παρουσιαστούν συνοπτικά τα νέα μαθήματα και θα γίνει εκτενέστερη αναφορά στις Ε.Ε.Τ. όπου θα παρουσιαστεί αναλυτικά και η διαδικασία υλοποίησης κάποιων από τα προτεινόμενα θέματα
Παρακαλούνται οι εκπαιδευτικοί που ενδιαφέρονται να παρακολουθήσουν την επιμόρφωση, να συμπληρώσουν ηλεκτρονικά τη φόρμα που βρίσκεται στη διεύθυνση http://bit.ly/2eB3qK0 προκειμένου να εκδοθούν οι αντίστοιχες βεβαιώσεις
Παρακαλούνται επίσης οι Διευθυντές των σχολείων να διευκολύνουν τους εκπαιδευτικούς που ενδιαφέρονται, αναδιαμορφώνοντας το πρόγραμμα ώστε να μη χαθούν ώρες διδασκαλίας
Γιάννης Τζωρτζάκης

